Vianaididae

Vianaididae tilhører tegene, en gruppe av nebbmunner.
De er regnet som en primitiv gruppe innen Cimicomorpha, men nøyaktig hvor de hører hjemme er usikkert, mest trolig er de beslektet med nettegene (Tingidae), som de noen ganger blir regnet som en underguppe av. Man har til nå funnet sju nålevende arter, alle fra Mellom- og Sør-Amerika, dessuten er det beskrevet to arter fra ravfossiler fra kritt-tiden, New Jersey.


== Utseende ==
Små (mindre enn 2 mm), ovale teger. De to kjente, fossile artene fra kritt-tiden er langvingede teger med flygevinger, men inntil nylig var alle kjente, nålevende arter kortvingede (har harde forvinger, men ikke flygevinger). De siste årene har det blitt oppdaget to langvingede arter i Sør-Amerika (Schuh et al., 2006 og Montemayor & Carpintero, 2007).
Hodet er trekantet og bredere enn langt, fasettøynene runde og utstående hos de fossile artene, ganske sterkt redusert hos de nålevende. Punktøyne finnes hos noen, men ikke hos alle. Antennene er slanke og består av fire ledd. Sugesnabelen er fire-leddet og når til bakenfor bakhoftene. Pronotum er omtrent trapesformet, med avrundet bakkant. Scutellum er trekantet og ikke spesielt stort. De harde forvingene er ikke tydelige oppdelt og dekker hele bakkroppen. Beina er slanke.


== Levevis ==
Anommatocoris coleoptrata lever i maurtuer, men man vet ikke hva den spiser. Ellers er svært lite kjent om biologien til disse tegene.


== Systematisk inndeling ==
Et latinsk familienavn ender med ...idae, og et navn på en overfamilie på  ...oidea.

Nebbmunner (Hemiptera)
delgruppe Teger (Heteroptera)
gruppe Cimicomorpha
familien Vianaididae
slekten Anommatocoris China, 1945 – fire arter, Trinidad, Panama, Bolivia og Argentina
Anommatocoris bolivianus Schuh, Cassis & Guilbert, 2006
Anommatocoris coleoptrata (Kormilev, 1955)
Anommatocoris minutissimus China, 1945
Pterovianaida melchiori Montemayor & Carpintero, 2007 – Peru, eneste langvingede nålevende art
slekten Thaumamannia Drake & Davis, 1960 – to arter, Bolivia og Surinam
Vianagramma goldmani Golub & Popov, 2000 – fossil art fra kritt-tiden, New Jersey
Vianathauma pericarti Golub & Popov, 2003 – fossil art fra kritt-tiden, New Jersey


== Kilder ==
Golub, V.B. og Popov, Y.A. (2003) The new fossil genus of Vianaididae (Heteroptera: Tingoidea) from the Createceous amber of New Jersey ; evolution of the family in the late Cretaceous. Acta zoologica cracoviense 46 (supplement): 109-116. [1] Arkivert 5. mars 2016 hos Wayback Machine.
Montemayor, S.I. og Carpintero, D.L. (2007) A new macropterous genus with a new species of Vianaididae (Heteroptera, Tingoidea, Vianaididae) from Peru. Studies on Neotropical Fauna and Environment 42(2): 133-136. [2]
Schuh, R.T., Cassis, G. og Guilbert, E. (2006) Description of the first recent macropterous species of Vianaidinae (Heteroptera: Tingidae) with comments on the phylogenetic relationships of the family within the Cimicomorpha. Journal of the New York Entomological Society 114: 38-53. [3]


== Eksterne lenker ==
(en) Vianaididae i Encyclopedia of Life 
(en) Vianaididae i Global Biodiversity Information Facility 
(en) Vianaididae hos Fossilworks 
(en) Vianaididae hos ITIS 
(en) Vianaididae hos NCBI 
Vianaidinae – detaljert informasjon på Wikispecies 
Norsk Entomologisk forening – for deg som vil lære mer om insekter.